Hrvatski sabor
20110928

Dame i gospodo zastupnice i zastupnici da bi mogli nastaviti sa radom prvo ćemo pogledati da li imamo kvorum za donošenje odluka. Molim kvorum. Uključimo se. Molim zastupnice i zastupnike da se uključe kako bi mogli utvrditi kvorum za nastavak sjednice. Molim jesmo li se uključili da vidimo kvorum? Molim gospodina Marka da i on se uključi. Rošin? Jer mi vidimo ovdje koji nisu pa vas opominjem, nemojte mi zamjeriti naravno je li. Molim vas, da vidimo kvorum. Ovdje se je evidentiralo 88 zastupnika, daleko nas je više nasreću nego što se evidentiralo, ali možemo odlučivati. Pa ću, dame i gospodo zastupnice i zastupnici sukladno članku 204. stavak 2. Poslovnika predložiti dopunu dnevnog reda 24. sjednice sa 3 nove točke. Prvo, prijedlog Zakona o izmjenama i dopunama Zakona o vodama, sa konačnim prijedlogom zakona, hitni postupak, P.Z. br. 916. Drugo, prijedlog Zakona o prestanku važenja Zakona o igralištima za golf, sa konačnim prijedlogom zakona, također hitni postupak, P.Z. br. 970. I treće, prijedlog Odluke o raspuštanju Hrvatskoga sabora. Predlagatelj Klub zastupnika HDZ-a, HSS-a, SDSS-a, Nacionalnih manjina i Kluba nezavisnih zastupnika.